joelniklaus/EU_Wikipedias huggingface dataset:
Vladislavs Tretjaks

Vladislavs Tretjaks (, dzimis  Orudjevo, Krievijas PFSR, PSRS) ir bijušais krievu hokejists, spēlējis vārtsarga pozīcijā, bijis PSRS izlases dalībnieks. Pašlaik (2011) viņš ir Krievijas Hokeja federācijas prezidents.

Viņš tiek uzskatīts par vienu no visu laiku izcilākajiem vārtsargiem hokeja vēsturē. Viņš tika iekļauts IIHF simboliskajā gadsimta izlasē.

Viņa mazdēls Maksims Tretjaks arī ir hokeja vārtsargs.

Karjera 
Visu profesionāļa karjeru (1968—1984) aizvadījis PSRS līgas klubā Maskavas CSKA. Tā sastāvā kļuva par trīspadsmitkārtēju PSRS čempionu. Atzīts par 1974., 1975., 1976., 1981. un 1983. gada līgas vērtīgāko spēlētāju. 1981., 1982. un 1983. gadā saņēma arī Čehoslovākijas zelta hokeja nūju, ko pasniedz katra gada labākajam spēlētājam Eiropā. IIHF viņu atzina par gada labāko vārtsargu 1974., 1979. un 1983. gadā.

1983. gada NHL draftā viņu Monreālas "Canadiens" izraudzījās ar kopējo 138. kārtas numuru. PSRS politika neļāva viņam doties spēlēt ārpus PSRS.

1978. gadā viņš tika apbalvots ar Leņina ordeni. Tāpat V. Tretjaks ir pirmais spēlētājs, kurš ir uzņemts Hokeja slavas zālē un nav dzimis un trenējies Ziemeļamerikā.

PSRS izlase 
PSRS izlases sastāvā piedalījies 13 Pasaules čempionātos (1970—1983), 4 olimpiskajās spēlēs, kā arī 1976. un 1981. Kanādas kausa izcīņā. Par Pasaules čempionu viņš kļuvis 10 reizes, 2 reizes izcīnījis sudraba medaļu, bet vienreiz arī bronzas medaļu. Viņš ir arī trīskārtējais olimpiskais čempions (1972, 1976, 1984), 1980. gada olimpiskajās spēlēs viņš izcīnīja sudraba medaļu. 1981. gadā viņš izcīnīja zelta medaļu arī Kanādas kausa izcīņā.

Atsauces

Ārējās saites 

 Legends of Hockey profils 

1952. gadā dzimušie
Krievijas hokejisti
Maskavas CSKA spēlētāji
Hokejisti 1972. gada ziemas olimpiskajās spēlēs
Hokejisti 1976. gada ziemas olimpiskajās spēlēs
Hokejisti 1980. gada ziemas olimpiskajās spēlēs
Hokejisti 1984. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Ar Ļeņina ordeni apbalvotie
Hokeja slavas zālē uzņemtie
Ar Goda ordeni apbalvotie
Maskavas apgabalā dzimušie
Ar Tautu Draudzības ordeni apbalvotie
PSRS Nopelniem bagātie sporta meistari
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
IIHF slavas zālē uzņemtie
PSRS hokejisti
Ar Aleksandra Ņevska ordeni apbalvotie (Krievija)
Izkapts

Izkapts ir darbarīks augu zaļās masas, labības u.c. lauksaimniecības kultūraugu pļaušanai. Garkāta un īskāta (vienrokas) izkapts sastāv no slaidi izliekta asmens, kas ar pēdu piestiprināts pie koka kāta. Izkaptis pieskaitāmas visvecākajiem lauksaimniecības darbarīkiem. Latvijas teritorijā tās tika lietotas jau kopš 10. gs. Pieaugot lauksaimniecības mehanizācijai, izkapts izmantošana ievērojami samazinājusies. Tās vēl lieto tur, kur nevar izmantot mašīnas — grāvju, meža zāļu, krūmu u. tml. izpļaušanai.

Izkapts piemērošana 

Izkapts kāta izmēriem jāatbilst pļāvēja augumam. Izkapts kāta garums jāņem pļāvēja auguma garumā, kam «uzlaiž» dūres tiesu. Attālums no izkapts pēdas līdz pirmajam rokturim ir 10 dūres vai arī līdz bļodas kaula stūrim. Atstarpi starp rokturiem ņem 4 dūru, attēlā rādītā «klēpja» vai arī krūšu platumā. Izkapts garumu atkarībā no pļāvēja spēka un lieluma un mēra ar dūrēm (norma 5—9 dūres). Tikpat sīkas ir normas par izkapts iesiešanu, līdzsvarošanu un apakšējā roktura nolaišanu vai pacelšanu atkarībā no pļaušanas apstākļiem.

Darbarīki
Karmena Miranda

Karmena Miranda (Carmen Miranda, dzimusi Marija du Karmu Miranda da Kunja (Maria do Carmo Miranda da Cunha)  Marku de Kanavazišā, Portugālē, mirusi  Beverlihilsā, ASV) bija portugāļu izcelsmes Brazīlijas sambas dziedātāja un kinoaktrise. Vislielākos panākumus guvusi ASV 20. gadsimta četrdesmitajos gados.

Dzimusi Portugālē, bet gandrīz tūlīt pēc Karmenas piedzimšanas ģimene emigrēja uz Brazīliju. 20. gadsimta divdesmito gadu beigās Karmena kļuva par ievērojamu Brazīlijas sambas dziedātāju. 1939. gadā kopā ar grupu ieradās ASV, kur kļuva par slavenību. 1945. gadā Karmena Miranda bija visaugstāk apmaksātā ASV sieviete (viņas ieņēmumi togad bija 200 000 $). No 1940. līdz 1953. gadam piedalījusies 14 Holivudas filmās. Viņas "firmas zīme" bija īpatnējas, bieži no augļiem veidotas cepures.

Mirusi no infarkta Beverlihilsā, bet apglabāta Riodežaneiro. Viņas bērēs Brazīlijā piedalījās pusmiljons cilvēku.

Ārējās saites 
 Karmenas Mirandas mājaslapa /

1909. gadā dzimušie
1955. gadā mirušie
Portugālē dzimušie
Amerikāņu kinoaktrises
Brazīlijas cilvēki
Uliss Grānts

Uliss S. Grānts (, dzimis Haiarams Uliss Grānts (Hiram Ulysses Grant) , miris ) bija Amerikas Savienoto Valstu astoņpadsmitais prezidents, no 1869. līdz 1877. gadam, kā arī ASV Armijas komandējošais ģenerālis, kareivis un rakstnieks. Amerikas pilsoņu karā, Abrahama Linkolna prezidentūras laikā, vadīja ziemeļnieku armiju uzvarā pār dienvidnieku Amerikas Valstu Konfederāciju. Spējīgs ģenerālis, toties esot bijis naivs un pasīvs politiķis. Prezidentūras laikā vadīja republikāņu centienus likvidēt dienvidu konfederātu verdzības, rasisma un nacionālisma jautājumus. Nonākot finanšu grūtībās, viņam nācās pārdot savus kara laika zobenus. Smēķējis pa 20 cigāriem dienā un miris no kakla vēža.

Skatīt arī 
 Amerikas pilsoņu karš

Atsauces

Ārējās saites 

1822. gadā dzimušie
1885. gadā mirušie
ASV ģenerāļi
Amerikas Savienoto Valstu prezidenti
Amerikas pilsoņu karš
Ohaio dzimušie
Raterfords Heiss

Raterfords Birčards Heiss (; dzimis , miris ) bija Amerikas Saviento Valstu deviņpadsmitais prezidents, pārstāvēja Republikānisko partiju. Prezidenta amatā bija no  līdz . Veiksmīgi vadīja valsts atdzimšanu un iedibināja saimniecisku stabilitāti pēc Amerikas pilsoņu kara. Cīnījās pret valdības ierēdņu korupciju.

Biogrāfija 
Raterfords Birčards Heiss ir dzimis  Delavērā, Ohaio štatā. 1842. gadā absolvēja Kenjonas koledžu, bet 1845. gadā — Hārvarda juristu skolu. 1849. gadā atvēra jurista praksi Sinsinati, Ohaio.  apprecējās ar Lūsiju Vebu. 1858. gadā kļuva par Sinsinati pilsētas advokātu. 1861. gadā Amerikas pilsoņu kara laikā pievienojās Savienības armijai. 1864. gadā tika ievēlētas ASV Pārstāvju palātā. 1867. gadā ievēlēts par Ohaio štata gubernatoru, šajā amatā sāka strādāt . 1872. kandidēja uz ASV Kongresu, bet netika ievēlēts. 1875. gadā atkārtoti tika ievēlēts par Ohaio štata gubernatoru.

1876. gadā Raterfords Heiss kā Republikāniskās partijas kandidāts startēja ASV prezidenta vēlēšanās, kurās ar vienu elektorātu balss pārsvaru (185:184) pieveica Demokrātiskās partijas kandidātu Semjuelu Dž. Tildenu. 1877. gada aprīlī federālā valdība atsauca karaspēku no Dienvidkarolīnas un Luiziānas, kas bija daļa no 1877. gada kompromisa. Tā paša gada jūnijā Heiss parakstīja rīkojumu, kas liedza federālajiem darbiniekiem piedalīties politiskās kampaņās. 1878. gadā Raterfords Heiss atlaida Česteru Arturu no Ņujorkas ostas vadītāja amata. 1879. gadā ASV dolārs atguva savu vērtību, kuru bija zaudējis Amerikas pilsoņu kara laikā. 1880. gadā Raterfords Heiss iedibina tradīciju Lieldienās ripināt olas Baltā nama mauriņā, bet vēlāk, šajā pašā gadā, dodas uz ASV Rietumkrastu, kļūstot par pirmo prezidentu, kas to izdarījis būdams šajā amatā. 1880. gada beigās Raterfords Heiss neiesaistījās cīņā par ASV prezidenta pārvēlēšanu, kā to bija solījis jau 1876. gadā, apgalvojot, ka prezidenta amatā vēlas nostrādāt tikai vienu termiņu. Par jauno prezidentu ievēlēja viņa partijas biedru Džeimsu Gārfīldu.

Raterfords Heiss nomira 70 gadu vecumā,  no miokarda infarkta.

Atsauces

Ārējās saites 

1822. gadā dzimušie
1893. gadā mirušie
Amerikas Savienoto Valstu prezidenti
ASV gubernatori
ASV juristi
Ohaio dzimušie
Adamss

Adamss (sieviešu dzimtē Adamsa) ir angļu/skotu izcelsmes uzvārds.

Vīrieši
 Ansels Adamss (Ansel Adams; 1902—1984) — amerikāņu fotogrāfs;
 Dons Adamss (Don Adams; 1923—2005) — amerikāņu kinoaktieris;
 Duglass Adamss (Douglas Adams; 1952—2001) — britu rakstnieks;
 Džons Adamss (John Adams; 1735—1826) — amerikāņu politiķis, 2. ASV prezidents;
 Džons Adamss (John Adams; 1819—1892) — britu astronoms;
 Džons Kvinsijs Adamss (John Quincy Adams; 1767—1848) — amerikāņu politiķis, 6. ASV prezidents;
 Semjuels Adamss (Samuel Adams; 1722—1803) — ASV gubernators;
 Tailers Adamss (Tyler Adams; 1999) — amerikāņu futbolists;
 Tonijs Adamss (Tony Adams; 1966) — Anglijas futbolists un treneris;
 Braians Adamss (Bryan Adams; 1959) — kanādiešu dziedātājs;
 Maikls Adamss (Michael Adams; 1971) — britu šahists.

Sievietes
 Džeina Adamsa (Jane Addams; 1860 — 1935) — amerikāņu sociālā darbiniece;
 Eimija Adamsa (Amy Adams; 1974) — amerikāņu aktrise un dziedātāja;
 Valērija Adamsa (Valerie Adams; 1984) — Jaunzēlandes vieglatlēte.

Citi 
 Adamsa ezers (Adams Lake) — ezers Kanādā
 Adamsa rags (Cape Adams) — zemesrags Antarktīdā

Angļu uzvārdi
Skotu uzvārdi
Teilors

Teilors (; sieviešu dzimtē Teilore) ir populārs angļu uzvārds. Teilors var būt:

 Vīrieši
 Alans Džons Persivals Teilors (Alan John Percivale Taylor; 1906—1990) — angļu vēsturnieks;
 Andželo Teilors (Angelo Taylor; 1978) — amerikāņu vieglatlēts;
 Bruks Teilors (Brook Taylor; 1685—1731) — angļu matemātiķis;
 Čārlzs Teilors (Charles Taylor; 1948) — Libērijas politiķis, bijušais valsts prezidents;
 Čārlzs Teilors (Charles Taylor; 1931) — Kanādas filosofs;
 Denijs Teilors (Danny Taylor; 1986) — Kanādas hokejists;
 Džesijs Teilors (Jesse Taylor; 1843—1923) — britu redaktors, šahists, šaha problēmists un literāts;
 Džons Hovards Teilors (John Howard Taylor; 1861—1925) — britu burātājs un brokeris
 Entonijs Teilors (Anthony Taylor; 1978) — angļu futbola tiesnesis;
 Frederiks Teilors (Frederick Taylor; 1856—1915) — amerikāņu vadībzinātnieks;
 Maksvels Teilors (Maxwell Taylor; 1901—1978) — ASV miltārpersona;
 Māršals Teilors (Marshall Taylor; 1878—1932) — amerikāņu riteņbraucējs;
 Nīls Teilors (Neil Taylor; 1989) — velsiešu futbolists; 
 Rodžers Teilors (Roger Meddows-Taylor; 1949) — angļu mūziķis, bundzinieks;
 Zekerijs Teilors (Zachary Taylor; 1784—1850) — ASV politiķis, 12. ASV prezidents.

Sievietes
 Elizabete Teilore (Elizabeth Taylor1832—2011) — amerikāņu aktrise.

Uzvārdi
Fords

Fords ( — brasls) ir uzvārds (siev. dz. Forda). Personas ar šādu uzvārdu var būt:
 Džeralds Fords (Gerald Ford; 1913—2006), 38. ASV prezidents;
 Glenns Fords (Glenn Ford; 1916—2006), Kanādas aktieris;
 Harisons Fords (Harrison Ford; dzimis 1942. gadā), ASV aktieris;
 Henrijs Fords (Henry Ford; 1863—1947), ASV uzņēmējs;
 Kevins Fords (Kevin Ford; dzimis 1960. gadā), ASV kosmonauts;

 Ford Motor Company, ASV automašīnu ražotājs.

Angļu uzvārdi
Braila raksts

Braila raksts ir rakstības metode, kuru izmanto, lai akli cilvēki vai cilvēki ar vāju redzi varētu lasīt un rakstīt. To ieviesis francūzis Luijs Brails 1821. gadā. Cilvēki lasa tekstu, taustot izciļņus grāmatas lappusē.

Luijs Brails bija kurpnieka dēls, kurš triju gadu vecumā zaudēja redzi acu iekaisuma rezultātā pēc tam, kad tēva darbnīcā netīšām sev iedūra ar īlenu. Drīzumā iekaisums skāra arī Luija otru aci, padarot viņu aklu.

15 gadu vecumā viņš radīja Braila rakstu, iedvesmojoties no karavīra Šarla Barbjē (Charles Barbier), kurš viņam parādīja rakstu, ko tā laika karavīri izmantoja, lai lasītu ziņojumus tumsā — "nakts raksts". Izveidojot savu rakstu, Luijs ņēma vērā "nakts raksta" trūkumus, samazināja rakstu zīmju skaitu līdz sešām, palielināja rakstu zīmes.

Rakstīšana 

Lai attēlotu Braila rakstu, lieto 6 punktus (3 rindās, pa 2 punktiem katrā). Viena no Braila raksta īpatnībām ir tā, ka teksts tiek rakstīts no labās puses uz kreiso, bet pēc tam lappusi apgriež un lasa to no kreisās puses uz labo.
Rakstīšanas laikā caurduras punkti, un, tā kā lasīt var tikai pa izliektiem punktiem, „rakstīt” vajag no otras lapas puses. Tā ir viena no grūtībām Braila raksta mācīšanās laikā. Punktu numerācija iet pa stabiņiem no augšas uz leju. Rakstīšanas laikā numerācija iet pretējā kārtībā, vispirms pa labo stabiņu, pēc tam — pa kreiso.
 1. punkts atrodas augšējā kreisajā stabiņā, 2. zem pirmā, 3. punkts atrodas apakšējā kreisajā stabiņā,
 4. punkts atrodas labajā augšējā stabiņā, 5. zem 4., 6. punkts atrodas apakšējā labajā stabiņā.

Punkta esamība vai neesamība rada kādu konkrētu simbolu. Punktu augstums 0,5 mm ir pietiekami, lai burtu sataustītu. Attālums starp punktiem ir 2,5 mm, attālums starp šūnām — 3,75 mm pa horizontāli un 5 mm pa vertikāli. Standarta lapā ar Braila tekstu ietilpst 25 rindas ar 40-43 simboliem.

Pavisam eksistē 63 dažādi simboli. Tāpēc bieži izmanto divrūtiņu zīmes (sastāv no 2 zīmēm, atsevišķi ar savām funkcijām) un papildus zīmes (lielie un mazie burti dažādos alfabētos, cipari utt.). Katrai kombinācijai ir sava vērtība (dažreiz tā var sasniegt pat desmitus).

Tā kā lai rakstītu Braila rakstā, ir vajadzīgi īpaši instrumenti (īlens un graburīts), Braila burtus nevar kaut kādi izmainīt vai pasvītrot. Tāpēc, lai kaut kā izceltu burtus un vārdus, lieto īpašas zīmes: lielie un mazie burti (novietoti priekšā un pēc burtiem), kursīvs, treknrakstā un pustreknrakstā (zīmes tiek novietotas pirms un pēc izceļamiem simboliem), augšējo un apakšējo indeksu matemātisko sakni (viena zīme atrodas sākumā, cita — beigās) utt.

Braila rakstu zīmes un cipari

Skatīt arī 
 Braila raksta latviešu alfabēts

Atsauces

Ārējās saites 

Braila raksts
Alfabēti
Rakstzīmju kodējums
Interešu grupa

Politiskā līdzdalība tiek definēta kā darbīga piedalīšanās politikā (atšķirībā no vērojošas vai apcerošas piedalīšanās), veidojot valsts varas un pašvaldības institūtus, piedaloties to darbā, izsakot savus priekšlikumus vai pretenzijas attiecībā uz politisko institūtu darbību, piedaloties politisko organizāciju darbā, dažādos politiskos pasākumos (demonstrācijās, mītiņos u.tml.) — kā likumīgos, tā arī ar likumu aizliegtos, izplatot politisko informāciju vai citādi mērķtiecīgi ietekmējot sabiedrības pārvaldīšanu. Tādējādi indivīdi piedalās politiskās dzīves norisēs, izsaka savu viedokli vai attieksmi pret politiskajiem lēmumiem vai to pieņemšanas procesu un tiecas ietekmēt notikumu gaitu. Piedaloties politiskās līdzdalības procesos, var tikt pausts atbalsts valdībai, tās pieņemtajiem lēmumiem, vai arī izteikta neapmierinātība. Politiskā līdzdalība ir attiecināma uz tām aktivitātēm, ko veic indivīdi, lai tieši vai netieši ietekmētu valdības lēmumus, kā arī valdošās amatpersonas un to darbību.

Politiski termini
Džonsons

Džonsons ( — 'Džona dēls') ir izplatīts angļu cilmes uzvārds (siev. dz. Džonsone). Cilvēki ar šo uzvārdu:

 Boriss Džonsons (Boris Johnson) — britu politiķis (dzimis 1964. gadā);
 Deniss Džonsons (Dennis Johnson; 1954—2007) — amerikāņu basketbolists un basketbola treneris;
 Eivinds Junsons (Eyvind Johnson) zviedru rakstnieks;
 Elens Džonsons (Allen Johnson; 1981) — ASV vieglatlēts;
 Endrū Džonsons (Andrew Johnson) — 17. ASV prezidents (1808—1875);
 Eriks Džonsons (Eric Johnson) — ASV mūziķis, ģitārists (dzimis 1954);
 Fabians Džonsons (Fabian Johnson) — ASV futbolists (dzimis 1987);
 Filips Džonsons (Philip Johnson) — amerikāņu arhitekts (1906—2005);
 Gērijs Džonsons (Gary Johnson) — angļu futbola treneris, bijušais Latvijas futbola izlases galvenais treneris (dzimis 1955);
 Gregorijs Džonsons:
 Gregorijs Herolds Džonsons (Gregory Harold Johnson; 1962) — ASV kosmonauts;
 Gregorijs Karls Džonsons (Gregory Carl Johnson; 1954) — ASV kosmonauts;
 Glens Džonsons (Glen Johnson; 1984) — angļu futbolists;
 Lindons Džonsons (Lyndon Johnson; 1908—1973) — 36. ASV prezidents (1908—1973);
 Maģiskais Džonsons (Earvin "Magic" Johnson; 1959) — ASV basketbolists;
 Maikls Džonsons (Michael Johnson; 1967) — ASV vieglatlēts;
 Semjuels Džonsons (Samuel Johnson; 1709—1784) — angļu dzejnieks, literatūras kritiķis;
 Raians Džonsons (Rian Johnson; 1973) — ASV kinorežisors;
 Rons Džonsons (Ron Johnson , 1955) — ASV politiķis;
 Veslijs Džonsons (Wesley Johnson; 1987) — ASV basketbolists.

Angļu uzvārdi
Pīrss

Pīrss var būt:
 Pīrss — Mēness krāteris

 Uzvārds
 Čārlzs Pīrss (Charles Peirce) — ASV matemātiķis, filozofs un loģiķis (1839—1914)
 Frenklins Pīrss (Franklin Pierce) — 14. ASV prezidents (1804—1869)
 Gajs Pīrss ( Guy Pearce) — austrāliešu aktieris (dzimis 1967. gadā)
 Pols Pīrss (Paul Pierce) — ASV basketbolists (dzimis 1977. gadā)
 Viljams Pīrss (William Pearce) — britu sporta vingrotājs (1875—1959)

 Vārds
 Pīrss Bols (Piers Bohl) — Latvijas matemātiķis (1865—1921)
 Pīrss Sellerss (Piers John Sellers) — NASA astronauts (1955—2016)
 Pīrss Brosnans (Pierce Brendan Brosnan) — īru aktieris (dzimis 1953. gadā)

Skatīt arī 
 Pīrsa
 Pirs
Roze

Roze var būt:
 rozes — rožu dzimtas augi;
 rožu dzimta — rožu rindas augi;
 rožu rinda — divdīgļlapju klases augi;

 Roze (personvārds)

Uzvārds 
 Ieva Roze — dzejniece (1971—1991);
 Jānis Roze — grāmatizdevējs (1878—1942);
 Jānis Staņislavs Roze — gleznotājs (1823—1897);
 Marko Roze (Marco Rose) — vācu futbola treneris, bijušais futbolists (dzimis 1976);
 Jūlijs Roze — žurnālists un rakstnieks (1892-1972);
 Mārtiņš Roze — politiķis un biologs (1964—2012);
 Renārs Roze — vieglatlēts un orientierists (dzimis 1986).

Citi 
 cūku rozes jeb rasaskrēsliņi — rožu dzimtas augu ģints;
 Lutera roze — luterāņu pazīšanās simbols;
 Rožkrustieši jeb "Rozes un Krusta ordenis" — slepena teozofiska brālība;
 Sarkanās un Baltās rozes karš — pilsoņu karš Anglijā (1455—1487);
 Turaidas roze — latviešu mūzikas grupa;
 Roze — streptokoku infekcija;
 Roze - vasarnīcu ciems Saulkrastu novadā

Skatīt arī 
 Rozes (nozīmju atdalīšana)

Latviešu uzvārdi
Ārija Elksne

Ārija Elksne (dzimusi Grietiņa, precējusies Demidova, vēlāk Fišere; dzimusi , mirusi ) bija latviešu dzejniece.

Biogrāfija 

Dzimusi 1928. gadā Rīgā Latvijas armijas mūziķa ģimenē. Mācījās Cēsu 1. pamatskolā (1935—1939), Krustpils pamatskolā (1939—1942) un Jēkabpils vidusskolā (1942—1947). 1947. — 1953. gadā studēja medicīnu LU Medicīnas fakultātē (no 1950. gada Rīgas Medicīnas institūtā), apprecējās ar studentu Aleksi Demidovu. 1952. gada Ziemassvētkos viņiem piedzima meita Ieva (vēlāk kļuva par arhitekti), bet kopdzīve ar Demidovu izjuka. 

Pēc studiju beigām viņa turpināja studijas RMI Bioloģijas katedras aspirantūrā embrioloģijas nozarē (1953—1957). 

Līdztekus piestrādāja Ķemeru sanatorijā (1953—1956), kur iepazinās ar tālaika Latvijas PSR Rakstnieku savienības valdes sekretāru Jūliju Vanagu, un pēc viņa pamudinājuma nolēma publicēt savus dzejoļus ar pseidonīmu Elksne. 1956. gadā žurnālā "Padomju Latvijas Sieviete" bija iespiesti viņas dzejoļi "Jau rudens vēji kļavu lapas raisa..." un "Laikam senu sapni redzu...". 

No 1956. līdz 1965. gadam viņa strādāja par asistenti Rīgas Medicīnas institūta Bioloģijas un mikrobioloģijas katedrā. Elksnes pirmais dzejoļu krājums "Vārpu valoda" iznāca 1960. gadā un viņa ātri kļuva populāra. 1968. gadā viņa apprecējās ar operdzedātāju Miķeli Fišeru un 1970. gadā viņiem piedzima dēls Miķelis (vēlākais mākslinieks). Cieta no bipolāriem traucējumiem. 

1984. gadā dzīvi beidza pašnāvībā. Apbedīta Baltezera kapos. Kapa pieminekļa autors Ojārs Feldbergs.

Bibliogrāfija 

Pirmā publikācija — dzejoļi žurnālā "Padomju Latvijas Sievietes" 1956. gadā. Dzeja savdabīga ar tiešumu — tā salīdzināta ar "vārsmās uzrakstītu pārskatu par dzīvi, kur atspoguļojas visi dzīves posmi un visi pārdzīvojumi".

Dzeja 
 "Vārpu valoda" (1960)
 "Uz tavu veselību, zeme!" (1963)
 "Vasaras vidū" (1966)
 "Galotņu gaisma" (1968)
 "Izlasīsim arī mēs" (1970)
 "Trešā bezgalība" (1971)
 "Kā Pēcītis gāja pie rūķiem" (1972)
 "Klusuma krastā" (1973)
 "Vēl vienai upei pāri" (1975)
 "Līdz saulei aizdomāt" (1977)
 "Mājupceļš" (1978)
 "Vēstules tālajai zvaigznei" (1978)
 "Metamorfozes" (1980)
 "Pie sirsnības strauta" (1982)
 "Stari" (1982)
 "Viršu karogs" (1986)
 Dzejas izlase "Es visu mūžu mīlējusi esmu" (1988)
 "Gaismas gadi" (1994)
 "Lūgums" (2005)
 "Mīlēdama" (2008)

Atsauces

Ārējās saites 

 Ārija Elksne

1928. gadā dzimušie
1984. gadā mirušie
Latvijas dzejnieki
Latviešu valodā rakstošie
20. gadsimta rakstnieki
Rakstnieces
Pašnāvnieki
Latvijas PSR Nopelniem bagātie kultūras darbinieki
Latvijas mediķi
Mika Salo

Mika Juhani Salo (dzimis , Helsinkos, Somijā) ir somu sacīkšu pilots, pazīstams pateicoties savai karjerai Formula 1 čempionātā. Tagad Salo piedalās salonautomobiļu sacīkstēs.

Salo sākotnēji brauca Formula 3, taču izredzes uz F1 superlicenci Salo iznīcināja pēc tam, kad tika pieķerts braucot alkohola reibumā. Apkaunots viņš devās uz Japānu, lai brauktu Formula Nippon sacensībās. Pēc dažiem gadiem tur viņš debitēja F1, sezonas priekšpēdējā posmā, Japānā, iznīkstošajā Lotus komandā. Viņš tur palika arī uz pēdējo kārtu Austrālijā, Adelaidē. . gadā viņš devās uz Tyrrell un tur palika trīs gadus. Tikai dažas reizes viņam izdevās izcīnīt punktus. . gadā viņš brauca Arrows, bet . gadā palika bez vietas pamatsastāvā, tāpēc aizvietoja Rikardo Zontu (BAR) un vēlāk Mihaelu Šumaheru (Ferrari), kad tas bija nepieciešams. . gadā viņš bija Sauber pilots, bet 2001. gadu pavadīja testējot Toyota formulu. . gadā, kad komanda debitēja, viņš bija tās pirmais pilots, taču pēc sezonas tika atlaists un beidza savu F1 karjeru. Vēlāk Salo nobrauca dažas sacīkstes dažādās salonautomobiļu klasēs un ilgtermiņa vietu kādās sacīkstēs ieguva 2006. gadā, kad kļuva par ALMS sacīkšu sērijas pilotu.

Ārējās saites 

Champ Car piloti
Formula 1 piloti
Formula 3 piloti
Somijas autosportisti
Helsinkos dzimušie
BK Brocēni

BK Brocēni bija Latvijas Basketbola līgas flagmanis laikā no tā dibināšanas 1992. gadā līdz 1999. gadam. BK "Brocēni" kā klubs savu darbību pārtrauca 2001. gadā (pēdējā sezonā komanda saucās BK LMT). Klubs startējis zem nosaukumiem "Brocēni/Parair", BK "Brocēni", "SWH/Brocēni", "ASK Brocēni", "Brocēni/LMT", kā arī "ASK Brocēni-LMT", kopā izcīnot 8 LBL čempiontitulus, kā arī divreiz finišējot otrajā vietā.

Slavenākie spēlētāji 
 Jānis Āzacis
 Ainars Bagatskis
 Andrejs Bondarenko
 Freds Fergusons
 Raitis Grafs
 Džons Roberts Holdens
 Andris Jēkabsons
 Ivars Liepa
 Igors Meļņiks
 Raimonds Miglinieks
 Kārlis Muižnieks
 Johans Nikolass
 Rauno Pehka
 Kristaps Purnis
 Edgars Šneps
 Roberts Štelmahers
 Markuss Timonss
 Juris Umbraško
 Edmunds Valeiko
 Elšads Gadaševs
 Kristaps Valters
 Sandis Valters
 Valdis Valters
 Arnis Vecvagars
 Gundars Vētra
 Aigars Zeidaks
Andris Umbraško
Mārtiņš Skirmants

Galvenie treneri 
 1992: Anatolijs Konstantinovs
 1992—1995: Armands Krauliņš
 1995—1996: Jānis Zeltiņš
 1996—1999: Valdis Valters
 1999—2000: Nikolajs Balvačovs
 2000—2001: Igors Miglinieks

Latvijas basketbola klubi
LBL klubi
SSC Napoli

Società Sportiva Calcio Napoli, biežāk zināms vienkārši kā "Napoli", ir profesionāls Itālijas futbola klubs no Neapoles Kampānijas reģionā. Pašlaik spēlē A sērijā, mājas spēles aizvada San Paolo stadionā. Klubs tika dibināts 1926. gadā, 2004. gadā bankrotēja, bet tika atjaunots un jau 2007. gadā atgriezās A sērijā. Napoli ir divas reizes kļuvuši par Itālijas čempioniem, sešas reizes ieguvuši Itālijas kausu, kā arī vienreiz uzvarējuši UEFA kausa izcīņā. Klubā ir spēlējis viens no visu laiku izcilākajiem futbolistiem Djego Maradona.

Sasniegumi 
 A sērija
 Čempioni (2): 1986–87, 1989–90
 Vicečempioni (8): 1967–68, 1974–75, 1987–88, 1988–89, 2012–13, 2015–16, 2017–18, 2018–19
 Itālijas kauss
 Kausa ieguvēji (6): 1961–62, 1975–76, 1986–87, 2011–12, 2013–14, 2019–20
 Finālisti (4): 1971–72, 1977–78, 1988–89, 1996–97
 Itālijas superkauss
 Kausa ieguvēji (2): 1990, 2014
 Finālisti (1): 2012
 B sērija
 Čempioni (1): 1949–50
 Vicečempioni (4): 1961–62, 1964–65, 1999–00, 2006–07
 C1 sērija
 Čempioni (1): 2005–06
 UEFA kauss
 Kausa ieguvēji (1): 1988–89
 UEFA Intertoto kauss
 Uzvarētāji (1): 2008
 Angļu-itāļu Līgas kauss
 Uzvarētāji (1): 1976

Komandas sastāvs 
.

Atsauces

Ārējās saites 

 Oficiālā kluba vietne , , , 

Itālijas futbola klubi
SSC Napoli
Eldorado

Eldorado ( — ‘zeltītais’) ir leģendāra bagātību zeme Dienvidamerikā.

Nosaukums radies no leģendārās zelta pilsētas, ko spāņi 16. gadsimtā meklēja ASV, Orinoko un Amazones krastos. Leģenda aizsākusies 1530. gados ar nostāstu par kādu mūsdienu Kolumbijas teritorijā esošas indiāņu cilts virsaiti, kas reliģisku svētku laikā apklāj sevi ar zelta putekļiem un peldas dzidrā Andu kalnu ezerā.

Leģenda izraisīja pastiprinātu interesi par reģionu un veicināja tā izpēti un nokļūšanu eiropiešu politiskajā kontrolē.

Nostāsts par Eldorado vēlākajos laikos plaši lietota kā metafora, apzīmējot vietu, kur ātri un bez pūlēm var piekļūt lielai bagātībai. Nereti šī metafora tiek lietota arī citā nozīmē, ar Eldorado apzīmējot tādu lietu meklējumus, kuras neeksistē.

Dienvidamerikas vēsture
Lielie ģeogrāfiskie atklājumi
Mitoloģiskas vietas
Somijas hokeja līga

Somijas hokeja līga (jeb SM-liiga) ir Somijas spēcīgākā hokeja līga. Tā tika izveidota 1975. gadā un tajā pašlaik spēlē 14 komandas. SM ir saīsinājums no Suomen mestaruus, kas nozīmē "Somijas čempionāts". Visvairāk, 11 reizes, par līgas čempioni kļuvusi Tamperes "Tappara".

Klubi (2022.-23.) 
 Helsinku IFK
 Hemēnlinnas HPK
 Tamperes "Ilves"
 Mikeli "Jukurit"
 Jiveskiles JYP
 Kuopio "KalPa"
 Kouvolas "KooKoo"
 Oulu "Kärpät"
 Raumas "Lukko"
 Lahti "Pelicans"
 Lapēnrantas "SaiPa"
 Vāsas "Sport"
 Tamperes "Tappara"
 Turku TPS
 Pori "Ässät"

Visi čempioni 

 2021-22 - Tamperes "Tappara"
 2020-21 - Raumas "Lukko"
 2019-20 - Netika noteikts
 2018-19 - Hemēnlinnas HPK
 2017-18 - Oulu "Karpat"
 2016-17 - Tamperes "Tappara"
 2015-16 - Tamperes "Tappara"
 2014-15 - Oulu "Karpat"
 2013-14 - Oulu "Karpat"
 2012-13 - Pori "Assat"
 2011-12 - Jiveskiles JYP
 2010-11 - Helsinku IFK
 2009-10 - Turku TPS
 2008-09 - Jiveskiles JYP
 2007-08 - Oulu "Karpat"
 2006-07 - Oulu "Karpat"
 2005-06 - Hemēnlinnas HPK
 2004-05 - Oulu "Karpat"
 2003-04 - Oulu "Karpat"
 2002-03 - Tamperes "Tappara"
 2001-02 - Helsinku "Jokerit"
 2000-01 - Turku TPS
 1999-00 - Turku TPS
 1998-99 - Turku TPS
 1997-98 - Helsinku IFK
 1996-97 - Helsinku "Jokerit"
 1995-96 - Helsinku "Jokerit"
 1994-95 - Turku TPS
 1993-94 - Helsinku "Jokerit"
 1992-93 - Turku TPS
 1991-92 - Helsinku "Jokerit"
 1990-91 - Turku TPS
 1989-90 - Turku TPS
 1988-89 - Turku TPS
 1987-88 - Tamperes "Tappara"
 1986-87 - Tamperes "Tappara"
 1985-86 - Tamperes "Tappara"
 1984-85 - Tamperes "Ilves"
 1983-84 - Tamperes "Tappara"
 1982-83 - Helsinku IFK
 1981-82 - Tamperes "Tappara"
 1980-81 - Oulu "Karpat"
 1979-80 - Helsinku IFK
 1978-79 - Tamperes "Tappara"
 1977-78 - Pori "Assat"
 1976-77 - Tamperes "Tappara"
 1975-76 - Turku TPS

Latvieši SM līgā 

2007-08 sezonu SM līgā uzsāka tikai viens latvietis - Jānis Sprukts, kurš Somijā pavadījis lielu daļu savas karjeras, 2005-06 sezonā, spēlējot HPK rindās, kopā ar Kasparu Astašenko, Sprukts kļuva par Somijas čempionu. Astašenko jau iepriekš bija spēlējis SM līgā - 2003./04. sezonā viņš spēlēja Tamperes "Ilves" vienībā. 2006-07 sezonu Oulu "Karpat" rindās uzsāka Atvars Tribuncovs. Sezonu Tribuncovs turpināja Zviedrijas Elitsērijas kluba Farjestads BK rindās. No 1997. līdz 2000. gadam 3 sezonas "Lukko" rindās aizvadīja arī Leonīds Tambijevs.

Ārējās saites 
 SM līgas oficiālā mājaslapa 

SM līga
Robijs Makjūens

Robijs Makjūens (; dzimis , Brisbenā, Austrālijā) ir bijušais profesionālais Austrālijas šosejas riteņbraucējs. Jaunībā Makjūens trenējās BMX un 1990. gadā pat izcīnīja uzvaru Austrālijas junioru čempionātā, bet tad pievērsās šosejas riteņbraukšanai.

1996. gadā viņš parakstīja līgumu ar Rabobank un 1997. gadā pirmo reizi piedalījās daudzdienu velobraucienā Tour de France. 1999. gadā viņš izcīnīja arī savu pirmo uzvaru atsevišķā posmā. 2000. gadā viņš pārgāja uz citu komandu — Farm Frities, bet 2002. gadā — Lotto-Adecco komanduā. 2002. gada Tour de France viņš pirmo reizi izcīnīja labākā sprintera titulu - zaļo krekliņu. Viņš izcīnīja uzvaras arī divos atsevišķos posmos. 2002. gadā viņš arī pirmo reizi kļuva par Austrālijas čempionu. Viņa rēķinā arī divas uzvaras Giro d'Italia daudzdienu velobrauciena posmos. 

Arī 2003. gada Giro d'Italia viņš izcīnīja 2 uzvaras, bet 2003. gada Tour de France viņš atkal valkāja zaļo krekliņu, lai gan beigās viņš palika otrais, un to izcīnīja cits austrālietis — Badens Kuks. 2004. gada Tour de France bija viņa veiksmīgākais Tour de France. Viņš ne tikai kļuva par labāko sprinteri un uzvarēja divus atsevišķus posmus, bet pat velkāja dzelteno līdera krekliņu. 2005. gadā Makjūens otro reizi kļuva par Austrālijas čempionu, bet Tour de France izcīnīja veselas 3 uzvaras atsevišķos posmos. 2006. gada Tour de France viņš trešo reizi savā karjerā izcīnīja labākā sprintera titulu un uzvarēja divos atsevišķos posmos. Arī 2006. gada Giro d'Italia viņš uzvarēja trijos posmos. 

2007. gada Tour de France Makjūens uzvarēja 2. posmā un ir bijis arī labāko sprinteru vērtējumā. Lai gan viņš ir izcīnījis daudzas uzvaras atsevišķos posmos un trīs reizes izcīnījis labākā sprintera titulu, Makjūens ne reizi nav finišējis pat labāko piecdesmitniekā. Makjūens ir finišējis visās deviņās reizēs, kad piedalījies Tour de France, bet viņa augstākā pozīcija kopvērtējumā ir 89. vieta 1999. gadā.

Ārējās saites 

Austrālijas Riteņbraukšanas federācijas profils
Robija Makjūena profils Cycling Base 

1972. gadā dzimušie
Austrālijas riteņbraucēji
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
Tour de France posmu uzvarētāji
Giro d'Italia posmu uzvarētāji
Brisbenā dzimušie
Kenedijs

Kenedijs (sieviešu: Kenedija; ) var būt:

Cilvēki 

 Vīrieši
 Edvards Kenedijs (Edward Kennedy; 1932—2009) — ASV politiķis;
 Džons Kenedijs (John Kennedy; 1917—1963) — 35. ASV prezidents;
 Hjū Kenedijs (Hugh Kennedy; 1809—1878) — Lielbritānijas šahists;
 Roberts Kenedijs (Robert Kennedy; 1925—1968) — amerikāņu politiķis un cilvēktiesību aktīvists;
 Tims Kenedijs (Tim Kennedy; dzimis 1979) — amerikāņu jaukto cīņas mākslu speciālists un karavīrs;

 Sievietes
 Žaklīna Kenedija (Jacqueline Kennedy; 1929—1994) — ASV prezidenta Džona Kenedija sieva;

Citi 
 Kenedija kosmiskais centrs — ASV kosmodroms.

Angļu uzvārdi
Jagex

Jagex Ltd. (vai Jagex Software) ir Anglijas Java spēļu veidotāji. Veidotājs Endrū Govers ir Java eksperts. Visslavenākā tās spēle ir MMORPG RuneScape.

Vēsture 

Nosaukums Jagex Software ir bijis kopš 1999. gada, un parasti ir aprakstīts kā "maza
Anglijas kompānija, kas specializējas Java tiešsaistes spēlēs."
Jagex Ltd. 2001. gada decembrī nodibināja Endrū Govers, Pols Govers un Konstants Tedders. Viņu mērķis ir darbināt savu MMORPG, RuneScape, kas ir ticis taisīts kopš 1999. gada. Pēc gada no spēles izlaišanas tai jau bija miljons reģistrētu kontu. Pirmie kompānijas uzdevumi bija izveidot spēles versiju ar papildus iespējām, par kuru būtu jāmaksā £3.20 ($5 USD) mēnesī, vēl piedāvājot bezmaksas versiju un uzturot to ar reklāmu palīdzību. Abi mērķi tika paveikti, un RuneScape papildus maksas versija tika izlaista 2002. gada 27. februārī, iegūstot 5000 maksājošu spēlētāju un pirmajā nedēļā padarot RuneScape par vienu no lielākajām Java maksas spēlēm.
Šobrīd RuneScape ir 9 000 000 bezmaksas spēlētāji un pāri par 1 000 000 maksātājiem kopš 2007. gada 4. maija .
2006. gadā Jagex vērtība (īpašnieki Endrū un Pols Goveri) bija £32 miljoni mārciņas ($63 244 728 USD). "The Rich List 2007" Andreva un Paula īpašums tiek novērtēts £106 miljonu mārciņu vērtībā ($190 miljonu USD). Andrevs Govers ir arī slavens ar savām dažādajām Java spēlēm. Jagex 2005. gada oktobrī saņēma ieguldījumu no Insight Venture Partners. Kompānija tika pašizveidota pirms šī ieguldījuma. RuneScape kopš tā laika ir pārtulkots vācu atklātajā beta versijā. Jagex ir novērtēts 59. vietā no Top 100 labākajām kompānijām, kas strādā arī sestdienās.

Nākotnes izstrāde 

Jagex savā adresē ir teikuši, ka viņi grib kļūt par svarīgiem operatoriem visos galvenajos pasaules veikalos, izveidojot jaunas spēles, izmantojot savas tehnoloģijas.

Darbība 

Jagex ir krietni audzis kopš tā izveides 2001. gadā. Šobrīd kompānijai ir biroji Kembridžā un Londonā. Kompānija sāka aktīvi nolīgt darbiniekus 2006. gadā un tagad viņiem ir vairāk kā 300 darbinieki.
, sadalīti izstrādē, izplatīšanā, adreses sastāvā, lietotāju palīdzībā un minispēlēs. 

Viņi uztur ap 140 serveriem priekš RuneScape dažādās vietās - Amerikā, Kanādā, Austrālijā, Nīderlandē, Zviedrijā, Somijā un
Anglijā. Divi jaunākie serveri ir divi vāciešu beta versijas serveri. Šobrīd viņu plāni ir pārtulkot RuneScape citās valodās un šobrīd strādā ar nesen izlaisto vācu tulkojumu.

Citas spēles 

Kamēr vairums Jagex darbinieku strādā pie RuneScape, viņi tomēr uztur dažas citas spēles, ko var spēlēt viņu adresē . Tās ir:
 Meltdown
 Vertigo
 Flea Circus
 Gold Mine
 Monkey Puzzle
 Fuel Critical

Šīs spēles ir pieejamas kompānijas adresē.

Norādes par citām spēlēm tiek bieži dotas kompāniju intervēšanā, lai gan nav oficiālas ziņas par nākotnes produktu plāniem.

Ārējās saites 
 Jagex korporatīvā mājaslapa
 RuneScape mājaslapa

Atsauces

Skatīt arī 

 Runescape
 Mechscape

Apvienotās Karalistes programmatūras uzņēmumi
Videospēļu izstrādes uzņēmumi
Miranda

Miranda var būt:

 Miranda — Urāna pavadonis;
 Karmena Miranda;
 Miranda (futbolists);
 Patrīcija Miranda.

Uzvārdi
Heiss

Heiss ( vai Hayes, ) ir angļu valodā runājošās valstīs izplatīts uzvārds. Cilvēki ar šo uzvārdu:

 Aizeks Heiss (Isaac Hayes) — ASV dziedātājs, aktieris, dziesmu autors un komponists (1942—2008);
 Kevins Heiss (Kevin Hayes) — ASV hokejists (dzimis 1992);
 Raterfords Heiss — 19. ASV prezidents (1822—1893);
 Teodors Heiss — vācu politiķis, Vācijas prezidents (1884—1963);
 Tods Heiss — ASV bobslejists (dzimis 1969).

Uzvārdi
Skaņas ātrums

Skaņas ātrums ir ātrums, ar kādu vibrācijas (skaņa) viļņu veidā pārvietojas elastīgā vidē, t. i., cik lielu attālumu šie viļņi veic noteiktā laika posmā. Ātrums ir atkarīgs no vides blīvuma, struktūras, temperatūras u. c. (piemēram, ūdenī skaņa izplatās daudz ātrāk nekā gaisā)

Bieži ar šo terminu saprot skaņas ātrumu gaisā. Jūras līmenī 21 °C temperatūrā un normālā atmosfēras spiedienā skaņas ātrums ir 344 m/s (1238 km/h).

Ātrumu, kas ir lielāks par skaņas ātrumu, sauc par virsskaņas ātrumu.

Pirmais cilvēks, kas pārsniedzis skaņas ātrumu, bija ASV Gaisa spēku kapteinis Čārlzs Jēgers (Charles "Chuck" Yeager)  ar raķešlidmašīnu X-1.

Maha skaitlis 

Aviācijā tiek lietots "Maha skaitlis", kas ir lidaparāta faktiskais ātrums attiecībā pret skaņas ātrumu tajā vidē, kurā tas kustas.

Skaņas ātrums šķidrumā un gāzē‎ 

Garenviļņi ir saistīti ar vides tilpuma deformāciju, tāpēc skaņa garenviļņa veidā var izplatīties kā cietās, tā arī šķidrās un gāzveidīgās vidēs.

Gaisā pie 0 °C skaņa izplatās ar ātrumu 331 m/s. Gaisā skaņa vienu kilometru veic aptuveni trijās sekundēs. Tukšumā (vakuumā) skaņa neizplatās.

Gāzēs un šķidrumos, kur skaņa parasti izplatās adiabātiski (temperatūras izmaiņa saistīta ar vides saspiešanu un atslābšanu skaņas viļņu iedarbībā, nespēj izlīdzināties perioda laikā) skaņas ātruma izteiksme ir:

Kad — adiabātiskās saspiešanas modulis, ρ — vides blīvums, βad — adiabātiskā saspiežamība, βiz — γβad — izotermiskā saspiežamība, γ = cp/cv — siltumietilpības attiecība pie konstanta spiediena cp un konstanta tilpuma cv.

Skaņas ātrums ideālās gāzēs 

ν — skaņas izplatīšanās ātrums, T — temperatūra kelvinos,
M — molmasa, R — universālā gāzu konstante, Cp — Cv īpatnējā siltumietilpība.

Skaņas ātrums gāzēs ir mazāks nekā šķidrumos, bet šķidrumos ir mazāks nekā cietos ķermeņos, tāpēc, saspiežot gāzi, skaņas ātrums tajā pieaug.

Skaņas ātrums gāzēs pieaug līdz ar temperatūras un spiediena paaugstināšanos, bet šķidrumos līdz ar temperatūras paaugstināšanos skaņas ātrums kļūst mazāks. Izņēmums ir tikai ūdens, kurā skaņas ātrums aug līdz ar temperatūras paaugstināšanos un sasniedz maksimumu pie 74 °C, bet, turpinot temperatūrai augt, skaņas ātrums samazinās. Jūras ūdenī skaņas ātrums ir atkarīgs no temperatūras, sāļuma un dziļuma.

Skaņas ātrums gāzu vai šķidrumu maisījumos ir atkarīgs no atsevišķu sastāvdaļu koncentrācijas.

Atsauces

Ārējās saites 

Skaņa
Inhibitors

Inhibitors var būt

 fermentu inhibitors
 negatīvais katalizators
 oksidēšanās inhibitors
Žans Alezī

Žans Alezī (; dzimis , Aviņjonā, Francijā), dzimis Džovanni Alezī (), ir bijušais franču sacīkšu pilots, zināms pateicoties savai Formula 1 karjerai.

Abi viņa vecāki bija itāļi, tādēļ sākotnēji viņa vārds bija Džovanni. Sākot karjeru, Žans priekšroku deva rallijam, nevis formulām. Alezī debitēja F1 . gada , taču sezonu viņš iesāka Formula 3000. Lielāko daļu atlikušās sezonas itāļu izcelsmes francūzis turpināja braukt augstākajā formulu klasē. . gadā viņš aizvadīja savu pirmo pilno sezonu "autosporta karalienē". Ar nekonkurētspējīgo Tyrrell pilotam pat izdevās divas reizes finišēt otrajam. To pamanīja Ferrari vadība un nolīga viņu sākot ar . gadu.

Alezī bija samērā biežs viesis uz goda pjedestāla, tāpēc daudzi gaidīja viņa pirmo uzvaru. Viņš to piedzīvoja . gada . Vēlāk tā arī izrādījās viņa vienīgā F1 uzvara. Kad pēc sezonas tika paziņots par to, ka toreizējais čempions Mihaels Šumahers dodas uz Ferrari un, ka viņa komandas biedrs būs Edijs Irvains, kļuva skaidrs, ka komandā vairs brīvu nav pamatsastāva vietu, tādēļ Žanam neatlika nekas cits, kā doties uz vācieša iepriekšējo komandu, Benetton. Bez Šumahera un lielas daļas viņa tehniskā personāla komanda vairs nebija tāda pati, lai gan Alezī izdevās sasniegt savu labāko rezultātu kopvērtējumā - ceturto vietu. Vadība bija apmierināta un pagarināja līgumu, savukārt Alezī turpināja labo rezultātu plūsmu un atkal kopvērtējumā bija ceturtais. Tomēr līgums ar jaunajiem talantiem Fizikellu un Vurcu nozīmēja to, ka francūzim atkal nācās meklēt jaunu komandu.

Par tādu kļuva šveiciešu Sauber un Alezī tajā pavadīja divus gadus, tikai reizi finišējot labāko trijniekā. Kad Žana tautietim Alēnam Prostam piederošajā Prost komandā atbrīvojās divas vietas, nepagāja ilgs laiks, līdz Alezī piekrita kļūt par komandas pilotu. Taču komandā viņš aizvadīja sev necienīgu karjeras nobeigumu - pirmajā sezonā viņš nenopelnīja nevienu punktu, bet otrajā tika atlaists sezonas vidū. Francūzis gan kļuva par Jordan pilotu un tur nobrauca savas karjeras pēdējās piecas sacīkstes, taču tikai reizi spēja finišēt punktos. Alezī kļuva par vienu no retajiem pilotiem, kuri ir nobraukuši 200 vai vairāk sacīkstes Formulā 1. No 2002. līdz 2006. gadam itāļu izcelsmes pilots brauca DTM.

Formula 1 piloti
Formula 3 piloti
Formula 3000 piloti
Francijas autosportisti
IndyCar Series piloti
Joss Verstapens

Johaness Francisks "Joss" Verstapens (; dzimis , Montfortā, Nīderlandē) ir nīderlandiešu sacīkšu pilots. Verstapens ir pazīstams kā Formula 1 un A1 Grand Prix ekspilots.

Joss savu F1 karjeru uzsāka kā nākamā pasaules čempiona Mihaela Šumahera komandas biedrs Benetton, taču pēc sezonas, kuru paspilgtināja divi pjedestāli pēc kārtas un ugunsgrēks boksos, vadība nolēma nepagarināt līgumu ar holandieti. Finansiāli maznodrošinātā Simtek komanda noslēdza līgumu ar Verstapenu uz . gadu, taču pēc dažām sacīkstēm komanda bankrotēja un atlikušo gadu Joss sacīkstes varēja vērot no tribīnēm. . gads bija jauns sākums Montfrontā dzimušajam pilotam. Viņš brauca Footwork komandā un pirmo reizi kopš Benetton laikiem izcīnīja punktus. Pēc sezonas komanda, pateicoties Tomam Vokinšovam, Footwork atgrieza savu iepriekšējo nosaukumu, Arrows un Verstapenam komandā nebija vietas. Komandā brauca čempions Deimons Hils un Pedru Dinišs.

Pirmo pusi . gada sezonas Josam nebija vietas nevienā komandā, taču pēc Jana Magnusena vājā snieguma viņš kļuva par Stewart braucēju. Viņš tikai trīs reizes finišēja un komandas vadītājs Džekijs Stjuarts to uzskatīja par pārāk vāju sniegumu, lai paturētu viņu komandā. Holandietis devās uz Honda F1 projektu par testpilotu, taču komanda tā arī neieraudzīja dienas gaismu (vismaz tās sākotnējā veidolā). . gads bija Verstapena atgriešanās gads kā Arrows pilotam. Pēc divām ne pārāk veiksmīgām sezonām holandietis izbrīvēja vietu Haincam Haraldam Frencenam un atkal sezonu bija malā. Savu pēdējo gadu F1 viņš aizvadīja . gadā kā Minardi pilots, taču tad beidza savu F1 karjeru un atgriezās tikai uz dažām sacīkstēm A1 Grand Prix.

Formula 1 rezultāti 

 Sacīkstes treknrakstā sāktas no pirmās starta pozīcijas.
 Sacīkstēs slīprakstā ir uzrādīts ātrākais apļa laiks.

Formula 1 piloti
Formula 3 piloti
Nīderlandes autosportisti
Limburgā (Nīderlande) dzimušie
Edijs Ērvins

Edmunds "Edijs" Ērvins, jaunākais (; dzimis  Ņūtaunardā, Lielbritānijā) ir bijušais ziemeļīru sacīkšu pilots, pazīstams pateicoties savai Formula 1 karjerai.

Ērvins savas F1 karjeras sākumā bija Jordan pilots. Edijs debitēja 1993. gada sezonas beigās. Viņa komandas biedrs Rubenšs Barikello vienīgais no komandas togad piedalījās visās sacīkstēs. Neskaitot Ērvinu, viņam bija vēl četri komandas biedri: Ivans Kapelli, Tjerī Butsēns, Marko Apičella un Emanuele Naspeti. Pēdējie divi piedalījās tikai vienā sacīkstē. Savās pirmajās sacensībās Japānā brits izcīnīja vienu punktu, tādēļ Edijs Džordans deva zaļo gaismu tam, lai Ērvins piedalītos arī sezonas noslēdzošajās sacīkstēs Adelaidā. . gadā tika pagarināts līgums gan ar Ērvinu, gan ar Barikello. Pēc pirmās sacīkstes Brazīlijā Ērvins tika diskvalificēts uz trim sacīkstēm sakarā ar viņa izraisīto avāriju 35. aplī. Pirmo reizi togad viņš finišēja sezonas 11. sacīkstē Beļģijā. Sezonas pirmā puse bija maldīga, jo Eiropas un  pilots izcīnīja attiecīgi divus un vienu punktu. Tas bija pietiekami, lai viņš paliktu komandā vēl uz vienu gadu. Ērvinam izdevās sagādāt komandas vēsturē otro pjedestālu . gada . Viņa sniegums bija tik pārliecinošs, ka Ferrari nolīga britu par komandas otro pilotu aiz Mihaela Šumahera. Edija zvaigžņu stunda pienāca . gadā, kad viņš līdz pat pēdējai sacīkstei cīnījās par čempiona titulu ar Miku Hakinenu, taču Ērvins zaudēja, atpaliekot tikai par diviem punktiem. Kopš . gada Ērvins brauca jaunajā Jaguar komandā. Tāpat kā ar Arrows . un BAR . gadā, tika solītas uzvaras, taču Ērvina labākais rezultāts bija 3. vieta (Monako . gadā un Itālijā . gadā). Pēc . gada sezonas Ērvins pameta sacīkstes.

Atsauces 

Ziemeļīrijā dzimušie
Formula 1 piloti
Formula 3 piloti
Lielbritānijas autosportisti
Tomāšs Enge

Tomāšs Enge (; dzimis , Liberecā, Čehijā) ir čehu sacīkšu pilots, pazīstams pateicoties aizvadītajām sacīkstēm Formula 1, Formula 3000, A1 Grand Prix, Indy Racing League un vairākās citās sacīkšu sērijās.

Tomāšs savu debiju F1 piedzīvoja . gadā aizvietojot savainoto Lučāno Burti franču Prost komandā. Pēc sezonas komanda bankrotēja un Enge atgriezās Formula 3000. Viņš gandrīz izcīnīja titulu sīvā cīņā ar Sebastianu Burdē, taču viņa organismā tika atrastas marihuānas pēdas, un viņš tika diskvalificēts no pēdējām trim sacīkstēm. Tas atmeta čehu uz trešo vietu kopvērtējumā. F3000 pilots atgriezās 2004. gadā, taču par titulu necīnījās. Tā bija pēdējā šīs sacīkšu sērijas sezona, jo pēc tam tā pārvērtās par GP2. Tur viņam nebija vietas, tāpēc Tomašs devās uz Indy Racing League. Tajā pašā gadā viņam arī izdevās piedalīties A1 Grand Prix, pārstāvot Čehiju. 2007. gadā viņš piedzīvoja ļoti smagu avāriju ALMS sacīkstēs. Lai gan viņam bija vairākas traumas, viņa dzīvībai briesmas nedraudēja.

Čehijas autosportisti
Formula 1 piloti
Formula 3000 piloti
IndyCar Series piloti
Liberecas apgabalā dzimušie
Pedru Dinišs

Pedru Paulu Dinišs (; dzimis , Sanpaulu, Brazīlijā) ir bijušais Brazīlijas sacīkšu pilots, pazīstams kā Formula 1 ekspilots.

16 gadu vecumā (1987. gadā) brazīlietis sāka piedalīties kartingu sacīkstēs. 1989. gadā viņš piedalījās Brazīlijas Formula Ford, bet gadu vēlāk — Dienvidamerikas F3. 1991. un 1992. gadu viņš pavadīja Lielbritānijas F3 sacīkstēs, bet nākamos divus gadus viņš piedalījās Formula 3000 čempionātā, kurā 17 aizvadīto sacīkšu laikā viņš tikai reizi spēja izcīnīt punktus. Tas notika . gadā, Eštorilas trasē.

Viņš tika Formula 1 sacīkstēs pateicoties viņa tēva sakariem ar Parmalat, kas sponsorēja visas komandas, kurās kādreiz startēja Dinišs. . gada sezonu Pedru pavadīja Ligier komandā.  laikā, pitstopā Diniša formula aizdegās, kā rezultātā britu tabloīds "The Sun" publicēja rakstu ar nosaukumu "Dinišs krāsnī". 1997. gadā kopā ar čempionu Hilu brazīlietis brauca Arrows. Komandā viņš palika arī . gadā, bet . gadā devās uz Šveices komandu "Sauber". Savu pēdējo sezonu Dinišs aizvadīja . gadā, joprojām Sauber sastāvā. Viņš nolēma beigt karjeru un nopirkt daļu no Prost komandas, taču tā gada beigās bankrotēja.

Atsauces 

Sanpaulu štatā dzimušie
Brazīlijas autosportisti
Formula 1 piloti
Džonijs Herberts

Džons Pols "Džonijs" Herberts (; dzimis , Romfordā, Apvienotajā Karalistē) ir bijušais sacīkšu pilots, zināms pateicoties savai Formula 1 karjerai.

Astoņdesmito gadu vidū Herbertu daudzi uzskatīja par nākotnes motoru sporta leģendu. Izcīnot uzvaru Formula Ford, viņš pievērsa Edija Džordana uzmanību un kopā viņi izcīnīja uzvaru Formula 3. Viņš piedzīvoja ļoti smagu avāriju Formula 3000 un salauza abas kājas. Lai gan Herberts tik tikko varēja pastaigāt, viņš . gadu uzsāka Formula 1 čempionātā un pat izcīnīja 4. vietu savā debijas sacīkstē. Pēc nespējas kvalificēties Kanādā viņa piedalīšanās sacīkstēs ar Benetton tika pārtraukta. Viņš vēl dažas reizes piedalījās sacensībās ar Tyrrell.

. gadā Herberts sākotnēji atgriezās F3000, taču sezonas beigās uzsāka braukšanu kādreiz tik varenajā F1 komandā Lotus. Pēc gada viņš atkal piedalījās tikai dažās sacīkstēs, taču no . līdz . gadam viņš piedalījās visās sacīkstēs. Pēdējā no šīm sezonām viņš pēc Lotus sabrukuma brauca arī Ligier un Benetton. . gadā uz Herberta formulas atradās numurs "2", jo viņš atgriezās itāļu komandā ar nosaukumu Benetton kā čempiona Šumahera komandas biedrs. Tajā sezonā Džonijam izdevās ne tikai pirmo reizi kāpt uz pjedestāla, bet arī divas reizes uzvarēt. Tomēr komanda nolēma viņu nepaturēt komandā, tāpēc brits devās uz Sauber, kur aizvadīja trīs sezonas, kāpjot uz goda pjedestāla lietainajā . gada Monako un neparedzamajā . gada .

. gadā ar Stewart Herbertam izdevās izcīnīt uzvaru pārsteidzošajā . . gadā ar Jaguar Džonijs beidza savu karjeru. Viņš piedzīvoja smagu avāriju pēdējā sacīkstē, un ārstam Sidam Votkinsam paziņoja: "Formulā 1 es iekliboju, un šķiet, ka no tās arī izklibošu ārā," ko pēdējais pieminēja savā grāmatā "Viņpus slieksnim". 2006. gadā Herberts uz neilgu laiku atgriezās F1, taču ne vairs kā pilots, bet kā sporta attiecību menedžeris MF1 komandā. Herberts ir arī piedalījies Lemānas sacīkstēs 7 reizes, uzvarot 1991. gadā kopā ar Bertrānu Gašo un Folkeru Veidleru.

Eseksā dzimušie
Formula 1 piloti
Formula 3 piloti
Lielbritānijas autosportisti
Enrike Bernoldi

Enrike Antoniu Langue e Silveriu de Bernoldi (; dzimis , Kuritibā, Brazīlijā) ir brazīliešu sacīkšu pilots, kurš agrāk ir piedalījies Formula 1 čempionātā. Pašlaik Bernoldi ir Indy Racing League pilots.

F1 pasaulē Bernoldi tika ar Sauber starpniecību, jo brazīlietis 1999. un 2000. gados testēja Sauber. . gadā Bernoldi kļuva par Arrows pamatsastāva pilotu un viņa pirmais komandas biedrs bija Joss Verstapens. Viņu ievēroja , kad viņš 35 apļus (gandrīz pusi sacīkstes) spēja noturēties priekšā McLaren komandas pilotam un titula pretendentam Deividam Kulthārdam. Pēc sacensībām komandas darbinieki paziņoja, ka Bernoldi nekad nebūs labs pilots, bet Kulthārds viņu nosauca par idiotu. Viņa sniegums bija pietiekami labs, lai . gadā kopā ar Haincu Haraldu Frencenu viņš turpinātu braukt Arrows. Komanda sezonas vidusdaļā bankrotēja un Bernoldi palika bez komandas. . gada vidū viņš testēja BAR, bet 2007. gadā viņš brauca Stock Car Brasil. Sākot ar 2008. gadu Bernoldi piedalās Indy Racing League sacīkstēs.

Paranā dzimušie
Brazīlijas autosportisti
Formula 1 piloti
Formula 3 piloti
Formula 3000 piloti
IndyCar Series piloti